Les Biblioteques Municipals celebren el Dia Internacional del Llibre fomentant la lectura i l’amor als llibres
2025-07-24

La celebració del Dia del Llibre, el 23 d’abril, arribarà amb una nova activitat d’animació lectora a Burjassot. Les Biblioteques Municipals volen que, tant menuts com grans, gaudisquen d’aquesta activitat intergeneracional.

A les 18 hores, la tècnic de la Biblioteca Infantil començarà l’activitat animant als xiquets i xiquetes a triar un conte i explicar la seua elecció perquè tots sàpien una mica més sobre els seus gustos literaris. Després d’aquesta primera part, el conte triat serà entregat a l’adult que acompanye al xiquet que haurà de llegir-lo, col·laborant així a crear l’hàbit lector en els més xicotets.

Per a finalitzar, es repartiran marca pàgines que podran acolorir i portar-se a casa per a tindre-ho sempre a mà, davant una nova lectura.